Для творчасці Міхаіла Андрэевіча здаюцца зусім нетыповымі пейзажныя творы. У экспазіцыі прадстаўлены жывапісныя краявіды ранняга Савіцкага, напоўненыя сонечным святлом, зелянінай травы, яркімі фарбамі кветак, сасновым водарам высокага берага ракі. Упершыню ў Віцебску будзе экспанавацца “позні” пейзаж “Звенячы. Від з вакна”. Мастак напісаў гэты твор, успамінаючы сваё дзяцінства, якое прайшло ў весцы Звенячы Талачынскагага раёна. Цеплыя пачуцці да Віцебшчыны М. Савіцкі захаваў на ўсе жыццё.